stanford-oval/wikipedia huggingface dataset:
יאן לקון
ביוגרפיה > קריירה > אוניברסיטת ניו יורק

לאחר כהונה קצרה כעמית במכון המחקר NEC (כיום NEC-Labs America) בפרינסטון, ניו ג'רזי, הוא הצטרף לאוניברסיטת ניו יורק (NYU) בשנת 2003, שם הוא לימד מדעי המחשב. בנוסף, הוא לימד הוא גם בבית הספר להנדסה טנדון. ב-NYU, הוא עבד בעיקר על מודלים מבוססי אנרגיה ללמידה מפוקחת ובלתי מפוקחת, למידת תכונות לזיהוי אובייקטים ב-Computer Vision, וברובוטיקה ניידת.
בשנת 2012 הוא הפך למנהל המייסד של NYU Center for Data Science, ב-9 בדצמבר 2013, LeCun הפך למנהל הראשון של Meta AI Research בניו יורק, ופרש מתפקיד המנהל של NYU-CDS בתחילת 2014.
בשנת 2013 לקון ויהושע בנג’יו הקימו במשותף את הכנס הבינלאומי על ייצוגי למידה, שאימצה תהליך סקירה פתוח שלאחר הפרסום בו דגל בעבר באתר שלו. הוא היה יושב הראש והמארגן של "סדנת הלמידה" שהתקיימה מדי שנה בין 1986 ל-2012 בסנובירד, יוטה. הוא חבר במועצת המדע המייעצת של המכון למתמטיקה טהורה ויישומית ב-UCLA. הוא המנהל המשותף של תוכנית למידה במכונות ומחקר מוח (לשעבר Neural Computation & Adaptive Perception) של CIFAR.
ב-2013 יאן הצטרף לפייסבוק, כמדען הראשי של תחום הבינה המלאכותית.
בשנת 2016 היה מרצה אורח למדעי המחשב ב"Chaire Annuelle Informatique et Sciences Numériques" בקולג' דה פראנס בפריז, שם הציג את "leçon inaugurale" (הרצאת פתיחה).
בשנת 2023 חלה פריצה משמעותית בתחום הבינה המלאכותית היוצרת. רוב היישומים נשענו על ארכיטקטורת טרנספורמרים ואת עיקר תשומת הלב תופסים מודלי השפה הגדולים. רבים מהמומחים בתחום מייחסים חשיבות עצומה למודלי השפה וטוענים כי החל מגודל מסוים, מודל השפה "מפתח לעצמו" מודלים של העולם, כדי שיוכל לחזות את המילים טוב כפי שהוא מצליח לעשות. מודלי השפה הופכים להיות סוג של "מערכת הפעלה", מכיוון שהם מאפשרים, מצד אחד, לדבר אל המחשב בלשון חופשית, ומצד שני, "לתרגם" את שפת בני האדם למגוון גדול של יישומים אחרים. ארכיטקטורה זו מאפשרת שימוש ביישומים דטרמיניסטיים, להפעיל רובוטים וכדומה. יאן לקון לעומת זאת, מוביל את הטענה שמודלי השפה הגדולים הם לא הדרך הנכונה אל "בינה מלאכותית כללית" כי חייבים ארכיטקטורה שמחזיקה את המודלים והחוקים של העולם האמיתי. יאן מרצה וכותב הרבה על הנושא וביולי 2023, אפילו הוציא מימוש ראשון של הארכיטקטורה בה הוא מאמין.
הוקרה ופרסים

לקון הוא חבר באקדמיה הלאומית למדעים של ארצות הברית והאקדמיה הלאומית להנדסה ובאקדמיה הצרפתית למדעים.
הוא קיבל תוארי דוקטור לשם כבוד מ-IPN במקסיקו סיטי ב-2016, מ-EPFL ב-2018 ומ-Université Côte d'Azur ב-2021.
בשנת 2014 קיבל את פרס IEEE Neural Network Pioneer ובשנת 2015, את PAMI Distinguished Researcher Award.
בשנת 2018 זכה בפרס טיורינג יחד עם יחד עם יהושע בנג'יו, וג'פרי הינטון.
בשנת 2018 זכה לקון במדליית IRI, שהוקמה על ידי המכון למחקר תעשייתי (IRI).
בשנת 2018, הוא קיבל את פרס הרולד פנדר שניתן על ידי אוניברסיטת פנסילבניה.
בשנת 2019, הוא קיבל את פרס לוח הזהב של האקדמיה האמריקנית להישגים.
בשנת 2022 הוא קיבל את פרס הנסיכה מאסטוריה בקטגוריה "מחקר מדעי", יחד עם יהושע בנג'יו, ג'פרי הינטון ודמיס חסאביס.
הערות שוליים

↑  "Version électronique authentifiée publiée au JO n° 0001 du 01/01/2020 | Legifrance". www.legifrance.gouv.fr. נבדק ב-4 בינואר 2020. {{cite web}}:  (עזרה)
↑  "Fun Stuff". yann.lecun.com. נבדק ב-20 במרץ 2020. {{cite web}}:  (עזרה)
↑  "Artificial-intelligence pioneers win $1 million Turing Award". The Washington Post (באנגלית).
↑  Metz, Cade (27 במרץ 2019). "Turing Award Won by 3 Pioneers in Artificial Intelligence". The New York Times. ארכיון מ-16 ביוני 2021. {{cite web}}:  (עזרה)
↑  "Convolutional Nets and CIFAR-10: An Interview with Yann LeCun". No Free Hunch. 22 בדצמבר 2014. {{cite web}}:  (עזרה)
↑  LeCun, Yann; Bottou, Léon; Bengio, Yoshua; Haffner, Patrick (1998). "Gradient-based learning applied to document recognition" (PDF). Proceedings of the IEEE. 86 (11): 2278–2324. doi:10.1109/5.726791.
↑  "Fathers of the Deep Learning Revolution Receive ACM A.M. Turing Award". Association for Computing Machinery. New York. 27 במרץ 2019. נבדק ב-27 במרץ 2019. {{cite web}}:  (עזרה)
↑  Vincent, James (27 במרץ 2019). "'Godfathers of AI' honored with Turing Award, the Nobel Prize of computing". The Verge. נבדק ב-20 במרץ 2020. {{cite web}}:  (עזרה)
↑  Ranosa, Ted (29 במרץ 2019). "Godfathers Of AI Win This Year's Turing Award And $1 Million". Tech Times. נבדק ב-20 במרץ 2020. {{cite web}}:  (עזרה)
↑    Nobel prize of tech awarded to 'godfathers of AI', The Telegraph, 27 March 2019
↑  Shead, Sam. "The 3 'Godfathers' Of AI Have Won The Prestigious $1M Turing Prize". Forbes. נבדק ב-20 במרץ 2020. {{cite web}}:  (עזרה)
↑  Ray, Tiernan. "Deep learning godfathers Bengio, Hinton, and LeCun say the field can fix its flaws". ZDNet. נבדק ב-20 במרץ 2020. {{cite web}}:  (עזרה)
↑  Kahn, Jeremy (27 במרץ 2019). "Three 'Godfathers of Deep Learning' Selected for Turing Award". bloomberg.com. נבדק ב-10 בנובמבר 2020. {{cite web}}:  (עזרה)
↑  הרצאה של יאן לקון, אתר יו-טיוב, מיוני 2023
↑  PAMI Distinguished Researcher Award - IEEE Computer Society Technical Committee on Pattern Analysis and Machine Intelligence -IEEE Computer Society Technical Committee on Pattern Analysis and Machine Intelligence, tc.computer.org
↑  Metz, Cade (2019-03-27). "Turing Award Won by 3 Pioneers in Artificial Intelligence". The New York Times (באנגלית אמריקאית). ISSN 0362-4331. נבדק ב-2024-04-26.
| --- | --- |
בקרת זהויות :  ACM DL: 81350597740  BnF: cb12379001x (data)  CiNii: DA19790441  dblp: l/YannLeCun  GND: 1179829646  ISNI: 0000 0000 0782 7909  LCCN: no2002032333  MGP: 216864  NDL: 031825665  ORCID: 0000-0002-1992-2684  RERO: 02-A027672298  SUDOC: 032837909  VIAF: 46841749   WorldCat (עם VIAF): 46841749
יאנוש פאליקוט

| --- | --- |

 לידה:  26 באוקטובר 1964 (בן 59) בילגוריי, רפובליקת פולין 
 מדינה:  פולין 
 השכלה:  הפקולטה לפילוסופיה וסוציולוגיה באוניברסיטת ורשה  האוניברסיטה הקתולית של לובלין ע"ש יוחנן פאולוס השני  בפסקה זו 2 רשומות נוספות שטרם תורגמו 
 מעסיק:  האקדמיה הפולנית למדעים, Ozon, Word/image territories, Tenczynek Brewery, בפסקה זו רשומה אחת נוספת שטרם תורגמה 
 תפקיד:  חבר הסיים של רפובליקת פולין (19 באוקטובר 2005–10 בינואר 2011)  חבר הסיים של רפובליקת פולין (8 בנובמבר 2011–11 בנובמבר 2015) 
 מפלגה:  המצע האזרחי, Your Movement, Palikot's Movement 
 פרסים והוקרה:  Silver Medal for Merit to Culture – Gloria Artis‎ (2005)  צלב ההצטיינות המוזהב (7 בפברואר 2000) 
 www.palikot.eu
 
יאנוש פאליקוט (פולנית: Janusz Marian Palikot; נולד ב-26 באוקטובר 1964) הוא פוליטיקאי פולני ואיש עסקים.
ביוגרפיה

פאליקוט למד פילוסופיה באוניברסיטת וורשה, שם סיים תואר ראשון ושני. טרם כניסתו לפוליטיקה היה איש עסקים ופתח חברה שעסקה בייצור משקאות אלכוהוליים.
נבחר לראשונה לסיים בספטמבר 2005, מטעם מפלגת המצע האזרחי. בשנת 2010 פרש מהמפלגה והקים מפלגה מחדשה, "תנועת פאליקוט", בעלת מצע ליברלי ואנטי-קלרקלי, אשר זכתה בעשרה אחוז ממושבי הפרלמנט בשנת 2011.
פאליקוט תומך הפרדת הכנסייה הקתולית מהמדינה בפולין, חיזוק זכויות הנשים והומוסקסואלים, לגליזציה של המריחואנה ובליברליזם כלכלי. במאי 2012, הודיע באופן פומבי, כי החליט לוותר על השתייכותו לכנסייה הקתולית, צעד שנוי במחלוקת במדינה שבה 90% מהתושבים משתייכים לכנסייה הקתולית. פאליקוט הצמיד הודעה כתובה על כך לשער הכנסייה הפרנציסקנית בקראקוב ומיד לאחר מכן מסר הודעה רשמית לאמצעי התקשורת.
חיים אישיים

מאשתו הראשונה, מריה נווינסקה, הוא אב לשני בנים. התגרש ואחר כך נישאה למוניקה קובאט, ממנה הוא אב לבן ובת.
הערות שוליים

↑  גרדיאן והלן פיד, הפיראטים של אירופה, באתר הארץ, 2 בנובמבר 2011
↑  רומן פריסטר, פוליטיקאי פולני ויתר על השתייכותו לכנסייה הקתולית, ועורר סערה, באתר הארץ, 20 במאי 2012
| --- | --- |
בקרת זהויות :  PLWABN: 9810549967005606  GND: 1035654571  ISNI: 0000 0000 7171 3180  LCCN: n2011022123  RERO: 02-A025884339  SUDOC: 127700994  VIAF: 102083046   WorldCat (עם VIAF): 102083046
יאנוש סטארקר

| --- | --- |

 לידה:  5 ביולי 1924 בודפשט, ממלכת הונגריה 
 פטירה:  28 באפריל 2013 (בגיל 88) בלומינגטון, ארצות הברית 
 מוקד פעילות:  ארצות הברית 
 מקום לימודים:  האקדמיה למוזיקה פרנץ ליסט בבודפשט 
 סוגה:  מוזיקה קלאסית 
 שפה מועדפת:  הונגרית, אנגלית 
 כלי נגינה:  צ'לו 
 פרסים והוקרה:  פרס גראמי  גראן פרי די דיסק  של אקדמיית שארל קרו 
 
יאנוש סטארקר או שטארקר (בהונגרית: Starker János; בודפשט, ‏5 ביולי 1924 – בלומינגטון, 28 באפריל 2013) היה צ'לן יהודי-הונגרי ואחד הצ'לנים והמורים לצ'לו המפורסמים והמשפיעים ביותר במאה ה-20. מאז שנת 1958 לימד בבית הספר למוזיקה של אוניברסיטת אינדיאנה, שם נשא את התואר "פרופסור מצטיין". בעברית נפוץ הכתיב "שטארקר" לשם משפחתו, כמו בגרמנית ובהונגרית, אף כי הוא העדיף את ההגייה "סטארקר", האנגלית.
קורות חיים

סטארקר נולד בבודפשט במשפחה יהודית לאב ממוצא פולני, חייט בגדי נשים, ולאם שהיגרה להונגריה מהאימפריה הרוסית. יאנוש שטארקר למד באקדמיה למוזיקה ע"ש פרנץ ליסט והיה מתלמידיו של אדולף שיפר וכן למד גם אצל לאו ויינר, אנטל מולנאר ויאנוש המרשלג. אחרי שהצליח לשרוד במחנה עבודה נאצי אליו הוגלה במלחמת העולם השנייה התקבל כפליט ברוסיה בגלל נגינתו. לאחר המלחמה, ולאחר שנה אחת בפריז, היגר סטארקר לארצות הברית בשנת 1948 ושם התקבל כצ'לן ראשי לתזמורת הסימפונית של דאלאס בניצוח אנטל דוראטי. בשנת 1949 עבר סטארקר לניו יורק והיה לצ'לן ראשי במטרופוליטן אופרה בניצוח פריץ ריינר. בניו יורק הקליט את הראשונה בסדרת הקלטותיו הנודעות לסוויטות לצ'לו של באך. השליטה הטכנית המעולה של סטארקר החשידה אותו (ללא הצדקה) בטיפול אלקטרוני בהקלטותיו, והניסויים שערך בהצבת מיקרופון ובטכניקות הקלטה משכו אליו את תשומת לבם של מהנדסי ב- MIT. בשנת 1952 התמנה סטארקר לצ'לן ראשי של התזמורת הסימפונית של שיקגו, כאשר פריץ ריינר התמנה למנהלה המוזיקלי. בשנת 1958 עבר סטארקר לאוניברסיטת אינדיאנה וחידש את הקריירה שלו כסולן. הוא הופיע באלפי קונצרטים בכל היבשות.
מאז 2001 הוא הגביל את פעילותו להוראה, לכיתות אמן ולהופעות מזדמנות עם שותפו הוותיק לנגינה, הפסנתרן שיגאו נריקי, ועם חתנו, בתו ונכדתו, הכנרים ויליאם, גוון ואלכסנדרה פרוצ'יל.
סטארקר נודע כאחד מגדולי המורים לצ'לו המשפיעים ביותר במאה ה-20 . על-פי עדותו קיבל תלמידים כבר בגיל תשע, וטען שבניגוד לסולנים הבין-לאומיים האחרים: "איני יכול לתפוש נגינה בלי הוראה, והוראה בלי נגינה". הוא ראה בהוראת הצ'לו את אחריותו כלפי דור הצ'לנים הבא. תלמידיו של סטארקר הם מהצ'לנים והמורים לצ'לו הטובים והמפורסמים בעולם, ביניהם ניתן למצוא את מריה קליגל, אמיליו קולון, גארי הופמן וטסויושי טסוסומי, וכן ישראלים רבים: דורון טויסטר, שגיא הרטוב, אנריקה מלץ, פיטר תימן ועוד.
סטארקר היה אחד הצ'לנים המוקלטים ביותר בעולם, ולזכותו מעל ל-160 הקלטות. הוא זכה ב- Grand Prix du Disque בשנת 1948 על הקלטתו הראשונה לסונאטה של קודאי לצ'לו סולו, יצירה שנחשבה עד אז לבלתי ניתנת לנגינה מבחינה טכנית. הוא הקליט את הסוויטות לצ'לו סולו של באך חמש פעמים, האחרונה ביניהן לחברת תקליטי RCA בשנת 1992, הקלטה שזיכתה אותו בפרס גראמי. הוא היה גם בין המועמדים לפרס גראמי על ההקלטה משנת 1990 ליצירותיו של דויד פופר, התובעניות באופן קיצוני. דייוויד בייקר, אנטל דוראטי, ברנרד היידן, ז'אן מרטינו, מיקלוש רוסה ורוברט סטארר כתבו קונצ'רטי בשבילו.
בין השנים 1950 ו- 1965 ניגן סטארקר והקליט על סטרדיוואריוס "לורד איילספורד", הכלי הגדול ביותר שסטרדיוואריוס בנה. בשנת 1965 רכש סטארקר צ'לו "מטאו גופרילר", שנבנה לפני הסברה בוונציה בשנת 1705, כלי שבו ניגן עד מותו.
ב- 28 באפריל 2013 הלך שטראקר לעולמו, והוא בן 88.
סגנון נגינתו

סגנון נגינתו של סטארקר היה עז, נמרץ ומפגין מיומנות טכנית מרשימה. לדברי כמה מתלמידיו, הטכניקה שלו התרכזה בצלילים ארוכים, משוכים, כמעט ללא רחש הזחה מידו השמאלית, והתוצאה היא צלילים חלקים ונקיים מאוד, "שכל אחד מהם נשמע כאבן יקרה." סטארקר עצמו תיאר את הצליל שלו כ"מרוכז" ו"ממוקד". הוא נודע ביכולתו להפיק קשת רחבה ביותר של צלילים וגוני טון. הוא דחה את הוויבראטו הרחב, שכמה מבני דורו נוטים לו - בעיניו היה זה חיפוי על אינטונציה גרועה - והוא נודע בנוכחות הבימתית אומרת האצילות שלו, המותירה את הביטויים הרגשיים למוזיקה לבדה. הוא ציטט את ידידו ועמיתו משכבר הימים, ג'רג'י שֶׁבּוֹק, שאמר, "אתה אמור לעורר התרגשות, לא להתרגש."
זיהומים במחזור הדם

| --- | --- |

תרביות של דם
 תחום:  מחלות זיהומיות 
 קישורים ומאגרי מידע
 MeSH:  D016470
 סיווגים
 ICD-10:  A49.9 
 ICD-11:  MA15.0 
 
זיהומים בדם (באנגלית: Bloodstream infections או בקיצור BSIs) ניתנים לסווג לשני סוגים על סמך סוג המיקרואורגניזם שנמצא בדם: בקטרמיה (Bacteremia) - נוכחות חיידקים בדם, ופונגמיה (Fungemia) - נוכחות פטריות בדם. דם הוא בדרך כלל סביבה סטרילית,  כך שכאשר מזהים חיידקים בדם (בדרך כלל נעשה על ידי תרביות דם ) הדבר מעיד על מצב לא תקין. זיהום בזרם הדם שונה מאלח דם, שהוא התגובה הכללית של הגוף לחיידקים במחזור הדם.
חיידקים יכולים לחדור לזרם הדם כסיבוך חמור של זיהומים (כמו דלקת ריאות או דלקת קרום המוח), או במהלך ניתוח (במיוחד כאשר מעורבים בניתוח באזורים שבהם ישנן ריריות כמו במערכת העיכול), או עקב צנתרים וגופים זרים אחרים המוחדרים לעורקים או לורידים של מטופל (כולל בזמן שימוש תוך ורידי של סמים).  חיידקים חולפים יכולים גם לחדור לזרם הדם לאחר טיפולי שיניים או צחצוח שיניים.
הבקטרימיה יכולה להיות בעלת השלכות בריאותיות משמעותיות. התגובה החיסונית לבקטרימיה עלולה לגרום לאלח דם ולהלם ספיגה שהוא מצב מסוכן בעל שיעור תמותה גבוה. חיידקים יכולים להתפשט דרך הדם לחלקים אחרים של הגוף (התפשטות המטוגנית) ולגרום לזיהומים הרחק מאתר ההדבקה המקורי ולגרום לאנדוקרדיטיס או אוסטאומיאליטיס. הטיפול בבקטרימיה הוא באמצעות אנטיביוטיקה, וניתן לתת גם טיפול מונע באנטיביוטיקה למטופלים הנמצאים בסיכון גבוה להידבקות.
הגדרה

חיידק דם הוא בדרך כלל חיידק חולף ומסולק במהירות מהדם על ידי מערכת החיסון.
לעיתים קרובות בקטרמיה מעוררת תגובה ממערכת החיסון הנקראת אלח דם, המורכבת מתסמינים כמו חום, צמרמורות ולחץ דם נמוך. תגובות חיסוניות קשות לבקטרימיה עלולות לגרום להלם ספיגה ולתסמונת אי תפקוד של איברים מרובים, שעלולים להיות קטלניים.
סיבות

חיידקים יכולים לחדור לזרם הדם במספר דרכים שונות. עם זאת, עבור כל סוג מסוים של חיידקים (גראם שלילי, גראם חיובי או אנאירובי) ישנם מקורות אופייניים או דרכי כניסה לזרם הדם. בנוסף ניתן לחלק את הגורמים לבקטרימיה לקשיי בריאות (נכנסים לגוף במהלך קבלת טיפול במוסד רפואי) או נרכשים בקהילה (נכנסים לגוף ממקור חיצוני אנושי או ממקור חיצוני אחר כמו פצע פתוח).
סיבות > חיידקים גראם חיוביים

חיידקים חיוביים גראם הם גורם חשוב לחיידק. מינים של סטפילוקוקוס, סטרפטוקוקוס ואנטרוקוקוס הם מינים חשובים והנפוצים ביותר של חיידקים חיוביים גרם שיכולים לחדור לזרם הדם. חיידקים אלה נמצאים בדרך כלל על העור או במערכת העיכול.
סטפילוקוק זהוב, הוא הגורם השכיח ביותר לבקטרימיה המקושרים לבריאות בצפון אמריקה הדרומית והוא גם גורם חשוב לבקטרימיה שנרכשה על ידי הקהילה. כיב בעור או פצעים, דלקות בדרכי הנשימה ושימוש בסמים דרך הוריד הם הגורמים הנפוצים ביותר שנרכש הסטפילוקוק זהוב בקהילה. במצבי בריאות, צנתרים תוך ורידיים, צנתורי דרכי השתן והליכים כירורגיים הם גורמים שכיחים נוספים לדבקה של חיידק הסטפילוקוק הזהוב.
ישנם סוגים רבים ושונים של מינים סטרפטוקוקיים העלולים לגרום לחיידק. סטרפטוקוקוס מקבוצה A הוא גורם בדרך כלל לחיידק דם מזיהומים ברקמות עור ורקמה רקה. סטרפטוקוקוס מקבוצה B הוא גורם חשוב לבקטרימיה בילודים, לרוב הם נמצאים בדם מיד לאחר הלידה. מינים סטרפטוקוקיים של וירידנים הם חלק מפלורת החיידקים התקינים בפה. דלקת נגיפית של וירידנים עלולה לגרום לחיידקון זמני לאחר אכילה, צחצוח שיניים או לאחר שימוש בחוט דנטלי. חיידק חמור יותר עלול להתרחש בעקבות טיפולי שיניים או בחולים המקבלים כימותרפיה. סטרפטוקוקוס בוביס הוא גם גורם שכיח לחיידק בדם בקרב חולים בסרטן המעי הגס.
אנטרוקוקים הם גורם חשוב לבקטרימיה הקשורה לבריאות הכללית של החולה. חיידקים אלה חיים בדרך כלל בדרכי העיכול ובמערכת המין הנשית. צנתרים תוך ורידיים, דלקות בדרכי השתן ופצעים כירורגיים הם כולם גורמי סיכון להתפתחות בקטרימיה ממין אנטרוקוקלי.  מינים אנטרוקוקלים עמידים עלולים לגרום לחיידק בחולים שעברו בעבר אשפוז ארוך או שימוש תכוף באנטיביוטיקה.
סיבות > חיידקים גראם שליליים

מינים של חיידקים שליליים גראם אחראים לכ־24% מכל המקרים של חיידקים הקשורים לנדבקים באוכלוסייה ו 45% מכל המקרים של חיידק נרכש בקהילה.   באופן כללי, חיידקים שליליים גראם אלה נכנסים לזרם הדם מזיהומים בדרכי הנשימה, בדרכי המין, בדרכי העיכול או במערכת הכבד. בקטרימיה שלילית של גראם מופיעה בתדירות גבוהה יותר באוכלוסיות קשישות (65 ומעלה) והיא קשורה בקשר ישיר לתחלואה ותמותה גבוהות יותר באוכלוסייה זו.
אשריכיה קולי הוא הגורם השכיח ביותר לחיידק נרכש בקהילה והוא מהווה כ 75% מהמקרים של הידבקות בחיידקים.  חיידק זה הוא בדרך כלל תוצאה של זיהום בדרכי השתן. זיהום הסלמונלה, הוא גורם שכיח לבקטרימיה באפריקה, אף על פי שהוא נוצר בעיקר בעולם המפותח.  הוא משפיע בעיקר על ילדים שחסרים נוגדנים לחולי סלמונלה ו - איידס בכל הגילאים.
בקרב מקרים של בקטרמיה הקשורים בבריאות, חיידקי גראם שליליים הם גורמים חשובים ליצירת בקטרימיה בטיפול נמרץ. צנתרים בוורידים, בעורקים או בדרכי השתן, כולם יכולים ליצור דרך לחיידקי גראם שליליים לחדור לזרם הדם. הליכים כירורגיים של דרכי המין כגון וגינופלסטיקה, דרכי המעי או דרכי הכבד יכולים גם הם לגרום לחיידק גראם שלילי.
סיבות > גורמי סיכון לחיידק

ישנם מספר גורמי סיכון המגבירים את הסבירות להתפתחות חיידק מכל סוג.  אלו כוללים:
זיהום ב-HIV
סוכרת
המודיאליזה כרונית
השתלת איברים מוצקים
השתלת תאי גזע
טיפול בגלוקוקורטיקואידים
אי ספיקת כבד חריפה
אספלניה
מנגנון

חיידק יכול לנוע בזרם הדם לאזורים מרוחקים בגוף ולגרום לזיהום (התפשטות המטוגנית). התפשטות המטוגנית של חיידקים היא חלק מהפתופיזיולוגיה של זיהומים במסתמי הלב (אנדוקרדיטיס), מבנים סביב המוח (דלקת קרום המוח) ושחפת עמוד השדרה (מחלת פוט). התפשטות המטוגנית של חיידקים אחראית גם לדלקות עצם רבות
(אוסטאומיאליטיס).
השתלות לב (למשל מסתמי לב מלאכותיים) חשופות במיוחד לזיהום מחיידק.
אבחון

בקטרמיה מאובחנת לרוב על ידי נטילת דם ורידית שבו דגימת הדם שנלקחה מהווריד על ידי ניקור מחט מעוברת לדגור עם מצע גידול שמקדם התפתחות חיידקים. אם חיידקים נמצאים בזרם הדם בזמן קבלת הדגימה, החיידקים יתרבו וניתן יהיה לזהות אותם.
כל חיידק שימצא את דרכו למצע הגידול, יתרבה גם הוא. לדוגמה, אם העור אינו מנוקה כראוי לפני ניקוב המחט, עלול להתרחש זיהום של דגימת הדם עם חיידקים נורמליים החיים על פני העור. מסיבה זו, יש למשוך תרבויות דם בצורה סטרילית ככל הניתן.
שתי תרביות דם שנלקחו מאתרים נפרדים בגוף מספיקות לעיתים קרובות כדי לאבחן חיידק. שתי תרביות המגדלות אותו סוג של חיידקים מייצגות בדרך כלל חיידק אמיתי, במיוחד אם האורגניזם שגדל אינו מזהם נפוץ. אחת משתי תרבויות חיוביות תדרוש בדרך כלל קבוצה חוזרת של תרביות דם כדי לאשר אם קיים מזהם או חיידק אמיתי. עור המטופל מנוקה בדרך כלל עם מוצר מבוסס אלכוהול לפני לקיחת הדם כדי למנוע את זיהום התרבית. ניתן לבצע חזרה על תרביות הדם במרווחים קבועים מראש כדי לקבוע אם החיידק עיקש ולא חולף בגוף המטופל.
לפני ייצור תרביות הדם, יש לקחת היסטוריה מדוקדקת של מטופלים תוך התחשבות מיוחדת בנוכחות חום וצמרמורות וסימנים אחרים של זיהום ולחפש בעור או ברקמה הרכה. כן כן, יש לחפש בתיק הרפואי של המטופל מצב קודם של דיכוי חיסוני או כל פרוצדורה פולשנית שבוצעה לאחרונה.
אולטראסאונד של הלב מומלץ לכל הסובלים מחיידק בקטריה בגלל סטפילוקוקוס אוראוס כדי לשלול אנדוקרדיטיס זיהומיות.
אבחון > הגדרה

בקטרמיה היא נוכחות של חיידקים חיים בזרם הדם המסוגלים להתרבות. מצב זה נחשב לסוג של זיהום במחזור הדם. בקטרמיה מוגדרת כתהליך ראשוני או משני. בחיידק ראשוני, החיידקים הוכנסו ישירות לזרם הדם. לדוגמה שימוש בסמים בהזרקה עלול להוביל לחיידק מסוג ראשוני, בנוסף בבית החולים השימוש בצנתרי כלי דם מזוהמים בחיידקים עלול להוביל גם לחיידק מסוג ראשוני. בקטרימיה משנית מתרחשת כאשר חיידקים נכנסו לגוף באתר אחר, כמו חתכים בעור, או ריריות הריאות (דרכי הנשימה), הפה או המעיים (דרכי העיכול), שלפוחית השתן (דרכי השתן) או איברי המין.  חיידקים שנדבקו בגוף באזורים אלה עלולים להתפשט למערכת הלימפה ולקבל גישה לזרם הדם, ומשם יכולה להתרחש התפשטות נוספת.
ניתן להגדיר חיידק דם גם על ידי תזמון הנוכחות של החיידקים בזרם הדם: חיידק חולף, חיידק לסירוגין או חיידק מתמשך. בחיידק חולף החיידקים נמצאים בזרם הדם במשך כמה דקות עד כמה שעות לפני שהם מסולקים מהגוף, והתוצאה בדרך כלל אינה מזיקה לבריאות.  מצב כזה יכול להתרחש לאחר מניפולציה של חלקי הגוף המתיישבים בדרך כלל על ידי חיידקים, כגון משטחי הרירית של הפה במהלך צחצוח שיניים, שימוש בחוט דנטלי, טיפולי שיניים,  או מכשור לשלפוחית השתן או המעי הגס. חיידק לסירוגין מאופיין בזריעה תקופתית של אותם סוגי חיידקים לזרם הדם על ידי זיהום שקיים במקומות שונים בגוף, כגון מורסה, דלקת ריאות או זיהום בעצם, ולאחר מכן ניסיון של הגוף לבצע ניקוי של חיידק זה מזרם הדם. מחזור זה יחזור על עצמו לעיתים קרובות עד שהזיהום הקיים יטופל בהצלחה. חיידק מתמיד מאופיין בנוכחות רציפה של חיידקים בזרם הדם. זה בדרך כלל תוצאה של מסתם לב נגוע, זיהום בזרם הדם המרכזי (CLABSI), קריש דם נגוע (טרומבופלביטיס מדכא) או השתלת כלי דם נגועה בניתוח. חיידק דם מתמשך יכול להופיע גם כתוצאה של הידבקות במחלת טיפוס הבטן, ברוזלוזיס ודלקת קרום המוח החיידקית. ללא טיפול מצבים כאלה, הגורמים לחיידק דם מתמשך, עלולים להיות קטלניים.
חיידק דם נבדל קלינית מאלח דם, שהוא מצב בו זיהום בזרם הדם קשור לתגובה דלקתית של הגוף, ולעיתים קרובות גורם לחריגות בטמפרטורת הגוף, קצב הלב, קצב הנשימה, לחץ הדם וספירת תאי הדם הלבנים.
טיפול

נוכחותם של חיידקים בדם מחייבת כמעט תמיד טיפול באנטיביוטיקה. הסיבה לכך היא שיש שיעורי תמותה גבוהים מהתקדמות לאלח דם אם לא ניתנה אנטיביוטיקה בזמן.
הטיפול בבקטרימיה צריך להתחיל בכיסוי אנטיביוטי אמפירי. כל מטופל שמופיע עם סימנים או תסמינים של בקטרימיה או תרבית דם חיובית צריך להתחיל באנטיביוטיקה תוך ורידית. הבחירה באנטיביוטיקה נקבעת על ידי מקור ההדבקה הסביר ביותר ועל ידי האורגניזמים האופייניים הגורמים בדרך כלל לזיהום זה. שיקולים חשובים אחרים כוללים את היסטוריית העבר של המטופל בשימוש באנטיביוטיקה, חומרת התסמינים המופיעים ואלרגיה לאנטיביוטיקה. יש לצמצם אנטיביוטיקה אמפירית ורצוי אפילו לצמצם לאנטיביוטיקה אחת, לאחר שתרבית הדם חוזרת עם חיידק מסוים שמבודד.
טיפול > חיידק חיובי גראם

האגודה למחלות זיהומיות באמריקה (IDSA) ממליצה לטפל בחיידק דם אנטי-סטאוס (MRSA) בסטרימיה לא מורכבת עם 14 יום של וונקומיצין תוך ורידי. חיידק לא מסובך מוגדר כבעל תרביות דם חיוביות ל-MRSA, אך אין בו עדויות לאנדוקרדיטיס, ללא תותבות מושתלות, תרביות דם שליליות לאחר 2–4 ימי טיפול וסימני שיפור קליני לאחר 72 שעות.
הטיפול האנטיביוטי הנבחר בזיהומי סטרפטוקוקוס ואנטרוקול שונה לפי המינים. עם זאת, חשוב לבחון את דפוס העמידות לאנטיביוטיקה עבור כל זן מתרבית הדם כדי לטפל טוב יותר בזיהומים הנגרמים על ידי אורגניזמים עמידים.
טיפול > חיידק שלילי גראם

הטיפול בחיידק גראמי שלילי תלוי מאוד באורגניזם הסיבתי. טיפול אנטיביוטי אמפירי צריך להיות מונחה על ידי מקור הזיהום הסביר ביותר והחשיפה של המטופל בעבר לטיפולים מהסוג הזה. בפרט, היסטוריה עדכנית של טיפולים עשויה לחייב את הצורך באנטיביוטיקה עם כיסוי פסאודומונס אירוגינוזה או כיסוי רחב יותר של אורגניזמים עמידים. קפלוספורינים מורחב כגון קפטריאקסון או אנטיביוטיקה של מעכבי בטא לקטמה / בטא לקטמאז כגון פיפרצילין-טזובקטאם משמשים לעיתים קרובות לטיפול בחיידק גראמי שלילי.
טיפול > זיהומים הקשורים לקטטר

עבור חיידקים הקשורים לבריאות בשל צנתרים תוך ורידיים, ה - האגודה האמריקאית למחלות זיהומיות פרסמה הנחיות להסרת הקטטר. יש להסיר צנתרים לטווח קצר (בפנים פחות מ-14 יום) אם חיידק נגרם על ידי חיידק שלילי גראם כלשהו. יש להסיר צנתרים ארוכי טווח (בפנים יותר מ-14 יום) אם החולה מפתח סימנים או תסמינים של אלח דם או אנדוקרדיטיס, או אם תרביות הדם נשארות חיוביות במשך יותר מ-72 שעות.
ראו גם

מחזור הדם
קטטר
חיידקי גראם
לקריאה נוספת

Triulzi, D. J., Vanek, K., Ryan, D. H., & Blumberg, N. (1992). A clinical and immunologic study of blood transfusion and postoperative bacterial infection in spinal surgery. Transfusion, 32(6), 517-524.
Hill, G. E., Frawley, W. H., Griffith, K. E., Forestner, J. E., & Minei, J. P. (2003). Allogeneic blood transfusion increases the risk of postoperative bacterial infection: a meta-analysis. Journal of Trauma and Acute Care Surgery, 54(5), 908-914.
Brecher, M. E., & Hay, S. N. (2005). Bacterial contamination of blood components. Clinical microbiology reviews, 18(1), 195-204.
יאחנייה

| --- | --- |

 
 מאכלים
 סוג:  נזיד, מנה 
 מרכיבים עיקריים:  שעועית 
 
יאחנייה (ברומנית: iahnie de fasole) הוא מאכל רומני דמוי חומוס העשוי משעועית. נקרא ברומנית גם "פסולה בטוטה" (Fasole bătută), שם שמשמעו "שעועית חבוטה" ומרמז על דרך ההכנה. 
המילה הגיעה לרומנית מטורקית וייתכן כי מקורה הוא פרסי.
קיימים גם סוגים נוספים של יאחנייה העשויים מירקות אחרים כמו חצילים ועם בצל, כמו כן יאחנייה מבשר או דג, למשל קרפיון.
במטבח הטורקי והמטבח היווני, היאחנייה מוכרת כנזיד בשם "יאחני" (בטורקית: yahni, ביוונית: γιαχνί). יאחנייה העשויה משעועית נקראת ביוונית "פסולאקיה יאחני" (fasolakia yiahni).
דרך ההכנה

משרים למשך הלילה את הכמות המבוקשת של שעועית יבשה. מבשלים את השעועית עד התרככות, מסננים את המים ומועכים את השעועית. המעיכה הקלאסית נעשית עם מערוך, כיום עושים זאת גם במעבד מזון. מערבבים בתוך השעועית המעוכה שמן, מלח ופלפל לפי הטעם. קוצצים דק בצל יבש, מערבבים עם השעועית ומגישים קר.
את השעועית המוכנה, לפני הוספת הבצל, אפשר לשמור במקרר זמן רב.
יואל שוהם

יואל שוהם (נולד ב-9 באפריל 1944) הוא כדורגלן עבר ישראלי ששיחק בעמדת השוער. כמו כן, בשנות ה-60 היה שוהם גם טניסאי שולחן בולט, סגן אלוף המכביה (השביעית 1965).